**MEMO 21.05.2021**

**Väärkohtlemine spordis**

**Kultuuriministri ümarlaud 21.05.2021**

1. **Uuringud Eestis**
	1. Laste väärkohtlemine on tõsine probleem. 2015. aastal läbi viidud [uuringu](https://www.kriminaalpoliitika.ee/et/lasteuuring) järgi oli ligi 40%

Eesti noortest on viimase aasta jooksul kogenud vaimset ja 20% füüsilist vägivalda. 30% Eesti noortest on kogenud seksuaalset ahistamist ning iga kümnes noor on kogenud seksuaalvägivalda.

* 1. 2020. aastal viidi läbi [uuring](https://www.kriminaalpoliitika.ee/et/uuringute-andmestikud/laste-ja-noorte-seksuaalse-vaarkohtlemise-hoiakute-ja-kogemuste-uuring-2020) seksuaalse väärkohtlemise hoiakute ja kogemuste kohta 16–26-aastaste laste ja noorte seas. Tulemused näitasid, et 45% vastanutest on viimase aasta jooksul internetis vähemalt mingisugust seksuaalset rünnakut kogenud.

• 41% 16–26-aastastest on vähemalt korra elus kogenud mingit liiki seksuaalset ahistamist;

• 28% 16–26-aastastest on vähemalt korra elu jooksul kogenud mõnda seksuaalvägivalla liiki.

* 1. Uuringufirma Norstat viis 2021. aasta aprillis Sotsiaalkindlustusameti ohvriabi tellimusel läbi [küsitluse](https://sotsiaalkindlustusamet.ee/sites/default/files/content-editors/Uuringud/seksuaalse_vaarkohtlemise_kogemise_uuringu_esitlus_18.05.2021.pdf), mille kohaselt on lapsepõlves täiskasvanu poolt toime pandud seksuaalset väärkohtlemist kogenud iga kuues inimene.

Kokku oli kuni 15. aasta vanustest lastest seksuaalset väärkohtlemist kogenud 17% vastanutest ehk iga kuues. Seksuaalvahekorra sundimise katset oli kogenud 6% ning seksuaalvahekorda sundimist 3% lastest. Täiskasvanutest, kes püüdsid lapsi seksuaalvahekorda sundida, oli **4% kas meessoost õpetaja, treener või arst.**

Spordisiseseid väärkohtlemise uuringuid Eestis korraldatud ei ole, mistõttu ei saa hinnata, kas Eestis on olukord on parem/halvem, kui teistes riikides. Viimase aja üksikjuhtumid erinevatel spordialadel (sh ratsutamine, jalgpall, korvpall, maadlus) näitavad, et vajalik oleks tegeliku olukorra kaardistamine.

1. **Eesti Antidopingu ja Spordieetika Sihtasutuse EADSE tegevused**

* 1. Eesti Olümpiakomitee asutas 2019.a. 18. septembril Eesti Antidoping ja Spordieetika Sihtasutuse, mille üheks põhikirjaliseks tegevuseks on diskrimineerimise, väärkohtlemise, ahistamise jm ennetamine spordis.
	2. Koostöös Justiitsministeeriumi, Sotsiaalministeeriumi, Kultuuriministeeriumi, Eesti Olümpiakomitee ning Spordikoolituse ja -Teabe SA-ga korraldati 26. novembril 2019 rahvusvaheline koolitusseminar *“Terve spordi eest: Treeneri ja spordiorganisatsiooni roll ning vastutus väärkohtlemise ennetamisel ja sekkumisel”.* Üle 150 osalejaga seminari avas kultuuriminister Tõnis Lukas. Seminariks valmis väärkohtlemise ennetamise käsiraamat ja ettekannete [materjalid](https://eadse.ee/vaarkohtlemine-ja-ahistamine/koolitusmaterjalid/) on kättesaadavad EADSE kodulehel.
	3. Koostöös Justiitsministeeriumi ja Sotsiaalkindlustusametiga koostati ja levitati 2020.a. sügisel spordiorganisatsioonidele ja spordiüldsusele spordi väärkohtlemise teemalist [„Praktilisi juhiseid väärkohtlemise märkamisel spordiorganisatsioonis“](https://eadse.ee/wp-content/uploads/2020/10/praktilisi_juhiseid_vaarkohtlemise_markamisel_spordis_2020_0.pdf), sh [venekeelne](https://eadse.ee/wp-content/uploads/2020/11/%D0%9F%D1%80%D0%B0%D0%BA%D1%82%D0%B8%D1%87%D0%B5%D1%81%D0%BA%D0%B8%D0%B5-%D0%B8%D0%BD%D1%81%D1%82%D1%80%D1%83%D0%BA%D1%86%D0%B8%D0%B8-%D0%BF%D1%80%D0%B8-%D0%BE%D0%B1%D0%BD%D0%B0%D1%80%D1%83%D0%B6%D0%B5%D0%BD%D0%B8%D0%B8-%D0%B6%D0%B5%D1%81%D1%82%D0%BE%D0%BA%D0%BE%D0%B3%D0%BE-%D0%BE%D0%B1%D1%80%D0%B0%D1%89%D0%B5%D0%BD%D0%B8%D1%8F-%D0%B2-%D1%81%D0%BF%D0%BE%D1%80%D1%82%D0%B5_202010422.pdf) tõlge.
	4. Sihtrühmade (spordiorganisatsioonid, koolid jt) vajadusi ja huvi arvestades töötati lisaks antidopingu teemale välja väärkohtlemise [2- ja](https://eadse.ee/wp-content/uploads/2020/10/EADSE-vaarkohtlemise-koolituse-oppekava-2ak-h-2020.pdf) [4-tunnised](https://eadse.ee/wp-content/uploads/2020/10/EADSE-vaarkohtlemise-koolituse-oppekava-4-ak-h-2020.pdf) (ak. tund) koolituste õppekavad, mis kinnitati Spordikoolituse ja -Teabe SA poolt. 2020. aastal käsitleti väärkohtlemise teemasid 5 spordialaliidu koolitusel (koolitajad Brit Tammiste, Aave Hannus, Natalia Inno, Henn Vallimäe).
	5. Väärkohtlemise teemal käivitus 2020.a. EN, EL ja EPAS (*Enlarged Partial Agreement on Sport*) ühisel initsiatiivil üle-Euroopalise kampaania [„Start To Talk“](https://www.coe.int/et/web/human-rights-channel/stop-child-sexual-abuse-in-sport) (STT, Hakka Rääkima) eestikeelne koduleht, mida levitati spordiorganisatsioonide seas. STT projekt on jätkuv ja iga-aastaselt monitooritakse projektiga seotud tegevusi iga riigi kohta eraldi, sh Eestis.
	6. Perioodil 13. jaanuar – 4. veebruar 2021 toimus Euroopa Liidu ja Euroopa Nõukogu ühisprojekt veebiseminaride sari teemal laste väärkohtlemine spordis (*Child Safeguarding in Sport. [Webinar series](https://pjp-eu.coe.int/en/web/pss/webinars%22%20%5Cl%20%22%7B%2278861723%22%3A%5B4%5D%7D): Up your game, strengthen your squad!*)

Seminaril, kus osalesid ka EADSE esindajad, presenteeriti 5 riigi (Iirimaa, Suurbritannia, Soome, Holland, Saksamaa) spordis väärkohtlemise ja ahistamise vastaste ennetustegevuse praktikaid. Eesti samateemalise käitumisjuhendi koostamisel lähtuti nii nimetatud kui ka teiste riikide kehtestatud käitumisreeglitest.

* 1. Koostöös Justiitsministeeriumi, Kultuuriministeeriumi, Sotsiaalkindlustusameti, Politsei- ja Piirivalveameti, Lastekaitse Liidu, Eesti Olümpiakomitee, SA Noored Olümpiale, Spordikoolituse ja -Teabe SA, Eesti Antidopingu ja Sporditeabe SA jt ekspertide koostöös töötati 2021.a. kevadel välja *Spordipersonali käitumisjuhend laste ja noorte väärkohtlemise ennetamiseks ning juhtumite lahendamiseks* (edaspidi Käitumisjuhend)
1. **Eesti Olümpiakomitee**

3.1 Koostöös Kutsekojaga on kehtestatud [Treenerite eetikakoodeks](https://www.eok.ee/treenerid/treenerite-eetikakoodeks), viimane uuendatud

versioon kinnitati 19. 11.2019, sh

**III peatükk. Treenerite käitumise üldreeglid**

(1) Treener peab austama inimõigusi – kõigil treenitavatel on võrdsed õigused ja neid ei tohi diskrimineerida soo, rassi, seksuaalse sättumuse / identiteedi, nahavärvi, keele, usutunnistuse, poliitiliste või muude vaadete, rahvusliku või sotsiaalse kuuluvuse, rahvusvähemusse kuuluvuse, sünnipära või muu ühiskondliku seisundi tõttu.

(2) Treener peab austama kõigi treenitavate eneseväärikust, tunnustama igaühe panust ning õigust olla sõnaliselt, füüsiliselt ja seksuaalselt ahistamata ning ära kasutamata.

(3) Treener peab käituma korrektselt ning olema kõigile eeskujuks

**VIII peatükk**.

Eksimusi eetikakoodeksi suhtes käsitletakse treeneri kutsenõuete rikkumisena.

3.2. Ajakirjas „Liikumine ja sport“ igasuguse ahistamise äratundmise ning ahistamise vastu

võitlemise teemalised artiklid

3.3 .06.aprillil spordirahva sotisaalkampaania #märka, kandes sõnumit, et ahistamine ei

ole aktsepteeritav ning tuleb kõiksuguseid sellekohaseid ilminguid märgata.

1. **Eesti Spordikoolituse ja -Teabe SA**
	1. Eesti Spordikoolituse ja -Teabe SA monitoorib koostöös Sotsiaalkindlustusametiga ca 5000 treeneri vastavaust [lastekaitseseaduse](https://www.riigiteataja.ee/akt/112122018049?leiaKehtiv) paragrahv 20-le, mille kohaselt määratakse teatud kuritegude või väärtegude eest lastega tegutsemise keeld. Probleemiks on infovahetus kohtuotsuste jõudmisel tööandjateni ja treenerite registri haldajateni.
2. **Edasised sammud**
	1. Kavandada ja läbi viia spordi väärkohtlemise teemaline uuring Eestis.
	2. Läbirääkimisel Rahvusvahelise Olümpiakomiteega tõlkida eesti keelde ja rakendada väärkohtlemise ennetamise (*Harrassment and Abuse*) [e-koolituse õppeprogramm](https://olympics.com/athlete365/courses/safeguarding/), mille läbimine muuta laste ja noortega tegelevale spordipersonalile kohustuslikuks.
	3. Ülle vaadata ja lisada treenerite üldainete koolitus- ja täienduskoolitusmaterjalide hulka kohustuslikuks väärkohtlemise teema.
	4. Rakendada Käitumisjuhend kõikides spordiorganisatsioonides, sh nõuda spordialaliitude sisese, spordiala eripära arvestavate suhtlemis- ja käitumisjuhiste kehtestamist. Me peaksime selgitustööga jõudma igasse spordisaali ja koolivõimlasse ehk plakatid, kus kirjas lasteabi ja/või EADS numbrid-kontaktid, sest siis on lapsed selle lahendusega igapäevaselt silme ees. Me peame jõudma sinna, et laps teeks selle esimese sammu ja spordibaasides/saalis on see koht, kust ta viibi kõige rohkem.
	5. Määrata igas EOK liikmesorganisatsioonis (spordialaliidud, regionaalsed spordiorganisatsioonid, spordiühendused) väärkohtlemise usaldusisik, kelle koolitamise eest vastutab EADSE.
	6. EADS asub tööle konkreetne inimene näo ja numbriga, kellel saab helistada või meilida. Sellest inimesest saaks selle teema kõneisik ja ta peab olema usaldusväärne.
	7. Kaaluda EADSE-le väärkohtlemise menetlusõiguse (v.a. karistamine) volituste andmist (nt Soome Spordieetika keskus SUEK/FINCIS menetleb spordialaliidu palvel väärkohtlemise juhtumi ning suunab toimiku spordialaliidule tagasi võimaliku karistusotsuse tegemiseks). Seda juhtumite puhul, mida ei menetle politsei ega lastmaja/lastekaitse.

Koostajad:

Marit Jukk marit.jukk@antidoping.ee

Henn Vallimäe henn.vallimae@antidoping.ee

Täiendused:

Siim Sukles siim@eok.ee